Source: http://politeia.org.ro/stiri-revista-presei/ierarhia-b-o-r-manie-pana-si-sfintii/37739/
Timestamp: 2019-03-20 05:42:41+00:00

Document:
Revista Presei – 14 mai. Ierarhia B.O.R mânie până și sfinții! | PoliteiaWorld
Home » Stiri / Revista Presei	» Revista Presei – 14 mai. Ierarhia B.O.R mânie până și sfinții!
Revista Presei – 14 mai. Ierarhia B.O.R mânie până și sfinții!
14/05/2015 Autor Cetatean Categorii: Stiri / Revista Presei
Hristos a inviat! Joi, în regiunile din vestul, centrul şi nordul ţării şi zonele montane şi submontane vremea va deveni în general instabilă, iar valorile termice vor marca o scădere. Vor fi înnorări temporar accentuate, averse, frecvente descărcări electrice şi intensificări de scurtă durată ale vântului; ploile vor avea şi caracter torenţial, cantităţile de apă vor depăşi local 15…20 l/mp şi izolat va cădea grindină. În restul teritoriului vremea va fi în continuare caldă, cerul va fi variabil, iar instabilitatea atmosferică se va manifesta spre seară şi la începutul nopţii, dar numai pe arii restrânse. Temperaturile maxime vor fi cuprinse între 15 şi 25 de grade, mai ridicate în sud şi în sud-est, până la 29…30 de grade în Lunca Dunării; minimele termice se vor încadra între 7 şi 15 grade.
C. P. Tăriceanu: „Am făcut oficialilor diplomatici precizarea că statul de drept nu înseamnă întărirea instituţiilor represive ale statului”. Ambasadorii SUA, Marii Britanii, Olandei și Germaniei s-au întâlnit miercuri cu șefii Senatului și Camerei Deputaților, Călin Popescu-Tăriceanu și Valeriu Zgonea, la solicitarea însărcinatului cu Afaceri al Americii la București. Întâlnirea a avut loc la Senatul României. Preşedintele Senatului, Călin Popescu Tăriceanu, a spus că discuţiile s-au axat pe chestiuni de interes bilateral, parteneriatul strategic dintre România şi ţările implicate. „Membrii corpului diplomatic au posibilitatea să ceară întâlniri cu oficialii statului român şi să obţină şi un alt punct de vedere decât cel care circulă în spaţiul public”, a spus preşedintele Senatului. “Au fost curioşi să afle de la noi chestiuni legate de modificările legislative în curs în legătură cu domeniul justiţiei. Am avut această discuţie deschisă şi amicală, în care am încercat să prezint chestiunile care se leagă de preocupările mai largi ale opiniei publice din România. Am făcut oficialilor diplomatici precizarea că statul de drept nu înseamnă întărirea instituţiilor represive ale statului, că înseamnă instituţii puternice care să fie capabile să apere drepturile şi libertăţile cetăţeneşti în faţa abuzurilor pe care unii le pot face la adresa cetăţenilor în general. Nu vorbesc de cazuri particulare sau de categorii particulare, parlamentari sau miniştri, e vorba de toţi cetăţenii, pentru că toţi sunt egali în faţa legii”, a afirmat Călin Popescu Tăriceanu la ieşirea de la discuţii. Integral pe Digi24
Parlamentul încearcă să legifereze „aberaţia Mircea Diaconu“. Puterea este pe punctul de a aproba două modificări ale legii ANI, care vor avea ca efect restrângerea regimului incompatibilităților. Aceste schimbări au venit în contextul unei ofensive mai ample împotriva agenției de integritate, care a vizat relaxarea regulilor din administrația locală și tergiversarea procedurii de numire a unui nou șef al ANI. Două proiecte cu impact major asupra activității Agenției Naționale de Integritate (ANI) se află într-o situație inedită din punct de vedere juridic. Potrivit listei de vot de ieri de la Camera Deputaților, acest for a adoptat tacit, ieri, două proiecte de modificare a legii ANI. Pe această procedură, cele două iniţiative ar fi urmat să fie discutate de Senat în calitate de for decizional. După ședința de vot, însă, Biroul Permanent al Camerei Deputaţilor a constatat, că a fost „o eroare“ că proiectele de lege de modificare a legii ANI au fost trecute în plen ca adoptate tacit, deoarece, procedural, Senatul este prima Cameră sesizată. „Camera Deputaților este cameră decizională și nu se poate aproba tacit într-o cameră decizională“, a afirmat ministrul Eugen Nicolicea, unul dintre inițiatorii modificărilor. În acest scenariu, proiectul va fi trimis la Senat, urmând să fie discutat abia ulterior de Camera Deputaților, în calitate de for decizional. Opoziția susține că ar fi fost vorba de un plan premeditat de PSD. „La sedința Comisiei juridice din data de 28 aprilie 2015, domnul Eugen Nicolicea nu știa dacă aceste proiecte trebuiau dezbătute de Camera Deputaților ca și primă cameră sesizată sau, dimpotrivă, ca și cameră decizională“, a afirmat Valeria Sechelean (PNL), vicepreședinte al comisiei juridice. Integral pe Romania Libera [Nota Politeia: Decizia 418/2014 a CCR interzice aceasta smecherie cu permutarea pe alta functie a incompatibilului, CCR deja s-a pronuntat].
Asa procedau Sfintii Parinti?! Decizie istorică a Episcopiei Buzăului și Vrancei. Trei enoriași au fost interziși în toate bisericile ortodoxe din lume | VIDEO. Pedeapsa au primit-o pentru că au organizat proteste împotriva deciziei de schimbare a preotului paroh de la biserica construită din banii lor. În ziua de 9 mai, întro biserică din Focșani, județul Vrancea, a fost citită o „sentință” uluitoare a Episcopiei Buzăului și Vrancei: trei enoriași au fost excluși din rândul Bisericii Ortodoxe Române (BOR). Oficialii BOR nu au știut să ne răspundă când a mai fost luată o astfel de măsură. În schimb, preoții întrebați de noi au spus că, în urmă cu câteva secole, un episcop ar fi fost exclus, dar nicidecum enoriași.Cel care a făcut anunțul deciziei luate pe 7 mai de Episcopia Buzăului și Vrancei a fost protoiereul Eduard-Daniel Bran. Prezent, alături de ceilalți doi protoierei din Vrancea la instalarea noilor preoți de la Biserica „Sfântul Andrei”, oficialul bisericii ne-a declarat că, în urma acestei decizii, „condamnații” Nela Panaite, Elena Daniela Baneș și Romică Gavrilă nu au voie să mai intre în nicio biserică ortodoxă, nu au dreptul la împărtășanie, spovedanie și la niciunul dintre serviciile religioase ale acestui cult. Nici măcar la slujba de înmormântare cu preot, așa cum ne-a spus Nela Panaite. Anunțul a fost făcut la opt luni de zile de la izbucnirea unui conflict iscat între enoriașii de la Biserica „Sfântul Andrei” și conducerea locală a BOR. Cei trei excluși sunt considerații capii unei serii de proteste, în timpul căreia zeci de oameni au organizat mitinguri de susținere a fostului preot paroh Georgică Vatră. Integral pe EVZ. Cititi varianta povestita si de Adevarul
Înţelegerea PSD – UDMR pentru steagul Ţinutului Secuiesc a picat. Cum şi-a retras Ponta promisiunea făcută foştilor parteneri de guvernare. Deputaţii au adoptat, astăzi, legea care permite unităţilor admnistrativ- teritoriale arborarea steagului propriu, însă au interzis, printr-un amendament, folosirea aceloraşi însemne de două sau mai multe primării sau judeţe. În acest fel, steagul Ţinutului Secuiesc nu poate fi arborat ca atare decât, cu aprobarea Guvernului, cel mult într-un judeţ din România. Proiectul de lege care le va permite autorităţilor locale să arboreze steaguri judeţene sau regionale pe instituţiile publice a fost votat azi de Camera Deputaţilor şi urmează să ajungă pe masa preşedintelui Klaus Iohannis, în vederea promulgării. Deşi, iniţial, proiectul de lege a pornit spre Parlament cu singurul scop de a permite arborarea steagului secuiesc de către maghiarii din Harghita, Covasna sau Târgu-Mureş, în urma unei înţelegeri dintre PSD şi UDMR, legea a fost transformată complet, printr-un singur amendament, care interzice, practic, arborarea steagului Ţinutului Secuiesc. Condiţia acceptării însemnelor Ţinutului Secuiesc fusese pusă de UDMR liderilor PSD la momentul asigurării majorităţii parlamentare după ruperea USL din 2014. Aşa a ajuns la parlament un proiect de lege semnat de mai mulţi deputaţi PSD între care Victor Ponta şi Liviu Dragnea, ca garanţi ai adoptării legii. Forma adoptată fără impedimente de către Senat, în toamna anului trecut, suna astfel: „Unităţile admnistrativ-teritoriale pot supune aprobării Guvernului steaguri proprii, în baza hotărârii autorităţii deliberative“. În cadrul Comisiilor, articolul 1, care se referă la steagurile unităţilor admnistrativ-teritoriale s-a schimbat astfel: „Fiecare unitate admnistrativ-teritorială poate supune aprobării Guvernului steagul propriu şi unic pe baza hotărârii autorităţii deliberative“. Integral pe Adevarul
Tortura în pușcăria lui Vișinescu era mai dură ca în gulagurile lui Stalin. Unul dintre urmașii deținuților de la Râmnicu Sărat a afi rmat că tatălui său i-a fost mai bine în pușcăriile din Siberia. Fostul gardian Costel Boșneag, fost coleg cu Alexandru Vișinescu, comandant al Penitenciarului Râmnicu Sărat (1956-1963), a încercat să-l prezinte pe torționar ca un sufletist. „Primea scrisori de mulțumire de la deținuți după ce erau eliberați”, a declarat acesta. Boșneag a fost audiat la termenul de ieri de la Curtea de Apel București în procesul în care Vișinescu este acuzat de procurori de crime împotriva umanității. Cei doi au fost colegi la Penitenciarul Ilfov între 1972-1977.Declarațiile lui Boșneag au suprins-o pe judecătoarea Carmen-Veronica Găină, care i-a adresat o rafală de întrebări care au transformat „bunătatea” lui Vișinescu în ilegalitate. Din răspunsurile martorului a rezultat că Vișinescu încălca legea când era puțin uman și permitea deținuților să-și îmbrățișeze copiii și să joace fotbal în curte. Apropiații torționarului șopteau că magistratul nu a avut același comportament contodent și cu martorii acuzării. Reamintim că printre victimele lui Vișinescu de la Râmnicu Sărat s-au aflat și Ion Mihalache, Cornel Coposu, Ion Diaconescu și Aurelian Vișa (deținut și în gulagurile din Siberia ale lui Stalin și la Râmnicu Sărat). Fiul acestuia, Florin, audiat și el ieri, a precizat că din povestirile tatălui reiesea că regimul din gulagurile lui Stalin era unul blând față de cel condus de Vișinescu. A rezultat și o comparație între închisori. Integral pe EVZ
Preşedinţia prezintă opinia Consiliului Concurenţei pe Codul Silvic: Concurenţa a propus eliminarea pragului de 30%. Preşedinţia a postat pe site opinia primită, în luna martie, din partea Consiliului Concurenţei referitor la proiectul Codului Silvic, în care instituţia apreciază că limitarea achiziţiei/procesării de masă lemnoasă la 30% este o barieră pe piaţa comercializării şi propune eliminarea acestui plafon. Consiliul îşi argumentează opinia prin faptul că poate fi afectată concurenţa, arătând că nu este motivată de apărarea unui interes public major pentru a fi introdusă o derogare de la legea în domeniu, iar plafonul poate limita posibilitatea operatorilor economici/grupurilor de operatori economici de a achiziţiona sau procesa masă lemnoasă, ceea ce poate afecta concurenţa care trebuie să se exercite cu ocazia licitaţiilor.Totodată, mai arată Consiliul, limitarea la 30% din volumul aferent unui sortiment industrial din fiecare specie a cantităţii de masă lemnoasă care poate fi achiziţionată din fondul public ar putea reprezenta un avantaj pentru unii operatori, în condiţiile în care se poate demonstra că statul renunţă la nişte venituri pe care le-ar fi obţinut în absenţa acestui prag.Un alt argument este că menţinerea unei limitări ar putea reprezenta o încălcare a Tratatului de Funcţionare a Uniunii Europene în ceea ce priveşte libera circulaţie a mărfurilor, ce poate avea ca posibilă consecinţă declanşarea procedurii de infringement împotriva României. Integral pe Digi24
CSM vrea ca ofiţerii acoperiţi din magistratură să fie VERIFICAŢI. Ce demersuri a făcut. În şedinţa de plen de miercuri Consiliul Superior al Magistraturii a decis să sesizeze Consiliului Suprem de Apărare a Ţării pentru a face verificări cu privire la eventualii ofiţeri acoperiţi din rândul judecătorilor şi procurorilor, potrivit reprezentanţilor CSM citaţi deMediafax. Decizia CSM a venit ca urmare a solicitării Uniunii Naţionale a Judecătorilor din România care a cerut CSM să facă verificări şi să îi elimine pe eventualii ofiţeri acoperiţi din magistratură şi, totodată, să ceară clarificări de la Serviciul Român de Informaţii. Reprezentaţii UNJR susţineau la începutul acestei săptămâni că au făcut această solicitare, fiind “profund îngrijorată faţă de recentele declaraţii publice potrivit cărora în rândul magistraţilor ar exista ofiţeri acoperiţi ai serviciilor secrete, precum şi că instanţele de judecată au devenit «câmp tactic» al serviciilor de informaţii”. Astfel, UNJR a cerut CSM să verifice dacă toţi procurorii şi judecătorii respectă interdicţia de a nu fi lucrători de orice fel ai serviciilor de informaţii, iar rezultatul să fie făcut public, pentru restabilirea încrederii în justiţie.De asemenea, UNJR a solicitat CSM să ceară de urgenţă clarificări publice Serviciului Român de Informaţii, care “trebuie să explice corpului de magistraţi şi societăţii ce înseamnă concret «câmp tactic», când vine vorba de justiţie, şi care sunt mijloacele prin care serviciul operează în acest «câmp tactic»”. Integral pe Romania Libera
PIB-ul a accelerat în T1, înregistrând a doua cea mai rapidă creştere trimestrială din ultimii şapte ani. Economia a accelerat în primul trimestru (T1) şi a făcut un salt surprinzător, de 4,3% faţă de T1/2014, marcând al doilea cel mai rapid ritm de creştere din ultimii şapte ani. Un ritm mai alert al PIB, de 5,2%, s-a înregistrat în ultimul trimestru din 2013, an de referinţă, cu o creştere economică de 3,4%. „O surpriză pozitivă uriaşă“, „creştere economică sem­ni­ficativ mai mare decât aşteptările“: aşa ca­rac­te­rizează analiştii creşterea PIB din T1/2015. Majoritatea economiştilor anticipau o creştere anuală a PIB cuprinsă între 2,5 şi 3% comparativ cu T1/2014. Şi oamenii de afaceri spun că în primul trimestru a existat mai mult optimism în piaţă, iar creşterea economică s-a simţit în mediul de business. Consumul a avut contribuţia cea mai mare la creşterea economică din primul tri­mestru, iar investiţiile private au înre­gistrat şi ele o revenire, în timp ce exporturile nete au avut o contribuţie uşor negativă, apreciază analiştii. Datele detaliate privind creşterea economică din T1 urmează să fie anunţate de Institutul de Statistică în 4 iunie.Primele trei luni ale anului au adus veşti bune de la cei mai importanţi indicatori macro­economici. Cifra de afaceri din co­merţul cu amănuntul, cel mai important in­dicator privind consumul intern, s-a majorat cu 3% faţă de primul trimestru din 2014. În martie însă, cifra de afaceri din comerţ a scăzut cu 0,2% faţă de aceeaşi lună din 2014, acesta fiind primul declin con­semnat de comerţ după un an şi jumătare de creş­teri con­tinue. Producţia industrială, unul dintre cei mai importanţi indicatori, a avansat cu 3,3% în primele trei luni ale anului. Şi expor­turile au făcut un salt de aproape 5%, la 13,4 mld. euro, susţinute de relan­sarea econo­mică din zona euro, însă ritmul de creştere al importurilor a fost mai mare, de 6,3%. Semne surprinzător de bune au apărut în T1 de la sectorul de construcţii, care a crescut cu 13,4% comparativ cu aceeaşi perioadă din 2014, după mai mulţi ani de scăderi. Integral pe Zf.ro
Si Sfintii Parinti aveau bolid si slugi, nu? Episcopul de Huşi, huiduit după ce a coborât dintr-un bolid de lux. Cât cere pentru un pomelnic. Preasfinţitul Corneliu Bârlădeanu şi-a făcut apariţia ieri la Protopopiatul Bârlad cu un SUV de zeci de mii de euro marca Volkswagen, cu şofer personal şi un aghiotant în sutană care a avut grijă să-i deschidă uşa şi să-i ţină la distanţă pe enoriaşii veniţi să-i înmâneze personal un memoriu. Aproximativ 20 de enoriaşi ai bisericii “Sfântul Spiridon” Bârlad, majoritatea pensionari, care au sperat să vorbească cu episcopul s-au arătat indignaţi de atitudinea acestuia. Credincioşii au venit să ceară să le fie adus înapoi preotul Sorin Chirvase înlăturat din parohie în postul Crăciunului 2014, scrie Adevarul.ro. După înlăturarea acestui preot, enoriaşilor li s-au impus adevărate biruri pentru a-şi pomeni morţii şi viii. “De la Paştele Blajinilor până pe 21 noiembrie se pun pomelnice pentru morţi. Ni s-a cerut câte 100 de lei ca să primească pomelnicul. Dacă nu îl plăteam, nu îl citea. Preotul mi-a spus să vin şi sâmbăta şi duminica să plătesc pomelnic şi pentru vii şi pentru morţi. Am pensie de 600 de lei, nu am de unde să dau atâţia bani. Ei se lăfăie în maşini de lux, nu se gândesc la bieţii oameni”, a spus indignată Constanţa Podoleanu, arătând către bolidul episcopului, dar şi a altor preoţi veniţi la întrunire. Episcopul Corneliu Bârlădeanu i-a ignorat complet pe bătrânii nemulţumiţi şi a coborât după ce un preot i-a deschis uşa, a trecut pe lângă copiii îmbrăcaţi în costume populare care îl aşteptau la intrare cu pâine şi sare. Nu a stat nicio secundă să-i binecuvânteze pe credincioşi ori să le asculte păsurile. Integral pe Realitatea
21 Raspunsuri la Revista Presei – 14 mai. Ierarhia B.O.R mânie până și sfinții!
brindusafrunza14/05/2015 at 08:17
Perchezitii in STATUL lui Sorin! !
Procurorii Direcţiei Naţionale Anticorupţie fac, joi dimineaţă, percheziţii la sediul Consiliului Judeţean Caraş-Severin, în biroul preşedintelui instituţiei, Sorin Frunzăverde, precum şi la locuinţa acestuia din municipiul Reşiţa, transmite corespondentul MEDIAFAX.
radu214/05/2015 at 08:36
buna ziua. iohannis daca nu are grija se va lipi definintiv de eticheta de aparator al hotilor de lemne. psd lucreaza pervers si cu spor la povestea asta cu holzindustrie
Cetatean14/05/2015 at 08:40
salutare! daca Iohannis nu se lupta, tata socru il scoate taietor de paduri!
zigzag14/05/2015 at 08:54
salve ! pana il scoate tata socru .. l-au linsat deja basistii reformati ! 😉
Sare'n Ochi14/05/2015 at 09:29
uite cum e cu bine intentionatii, de fapt:
“Ceea ce este si mai bizar, e ca cei mai multi dintre ‘contestatarii de pauza de publicitate’ ai lui Iohannis proveneau din aripa PNL a ACL si mai putini din aripa PDL. I-am numit ‘contestatari de pauza de publicitate’ pentru ca multi ACL-isti au practicat ridicatul in slavi a candidatului lor in timpul emisiunilor si pogorarea lui in mocirla in pauzele de publicitate. Am auzit atatea replici gen ‘nu avem nicio sansa cu candidatul Iohannis’, ‘vai, ce slab e candidatul nostru’, ‘cum o sa-l spulbere Ponta pe Iohannis’… din partea unor ACL-isti de vaza, ca ma intrebam daca masinaria de partid va trage pentru candidatul de dreapta. In mod real pot sa numar pe degetele de la o mana oamenii care au crezut intr-adevar in Iohannis si care s-au zbatut pentru el in campania electorala”, scrie Madalina Puscalau.
http://www.aktual24.ro/dezvaluirile-madalinei-puscalau-cum-liberalii-il-faceau-praf-pe-iohannis-in-pauzele-de-publicitate/
zigzag14/05/2015 at 09:36
incearca si altele nu fi indulgent ! 😉
Sare'n Ochi14/05/2015 at 16:25
sunt. și în rest strâmbe (ca la caracterul strâmb)
Mircea Rusu14/05/2015 at 08:53
http://www.stiripesurse.ro/mru-despre-stenogramele-pnl-partidul-e-viu_955718.html.
Discutie intre chirurgi mai va. Mai degraba intre macelarii cate taie o carcasa si impart carnita.
De ce e nevoie de toate voltele astea? Nu era mai simplu sa-l dati afara pe Atanasiu? Si efectul era altul. Nu mai vorbesc de imagine.
Mircea Rusu14/05/2015 at 08:58
Ca mi-am adus aminte de stirea secolului. Excomunicarea de catre BOR se poate face si la cerere? Si in caz ca nu, ce trebuie sa fac, practic, pentru a fi excomunicat?
Imi imaginez cu placere figura preotului care intra sa-mi ceara bani cand citeste pe usa: Mircea Rusu, excomunicat.
mar14/05/2015 at 09:10
brindusafrunza14/05/2015 at 09:01
Hrebenciuc : …L-am sunat azi dimineață, zic: „Băi, nu s-a putut face nimic cu amendamentul ăla pentru că ăla era a lui Ponta”, ceea ce era corect.
Sturdza : Nu era a lui Chiuariu?
Hrebenciuc : Deci am mers, nici n-a discutat Victor chestia asta. Și vă spun că am discutat-o doar și cu Victor, și cu Băeșu, că e…
Deci Viorele, printre alte interese, aveai si retrocedarile de paduri ?
https://politicata.wordpress.com/2015/05/14/nici-o-legatura-intre-guvernul-ponta-psd-si-holzindustrie-schweighofer-joaca-de-a-ba-pe-a-ma-tiio-va-rezolva-sri/
mar14/05/2015 at 09:09
daca BOR va merge in continuare in directia fortarii comunitatatilor si impunerii de diverse, vor fi multe surprize neplacute. Generatiile se schimba si devin tot mai mobile.
Cu toate ca suntem in sec.XXI,feudalizarea accelerata incepe sa-si arate fatza.
PS. azi KI merge la Milano la expozitia mondiala si dupa la Vatican. Saptamana si deplasarea externa, tren de placere ptr. unii si tren de groaza ptr. palmasii acestei tari.
Sare'n Ochi14/05/2015 at 09:24
DanSu14/05/2015 at 10:01
Autorul biletelului roz – da sfaturi ambasadorilor despre statul de drept. 👿
Mai lipseste ca:
Severin sa conferentieze despre exceptionalismul coruptiei la Romani
Voiculescu sa vorbeasca despre umanismul securistic al tortionarilor
Ponta sa ne povesteasca despre cinste si onoare
Iliescu despre democratie…
Basescu despre bun simt…
Vantu despre intarirea statului…
Iohannis despre curajul de a tacea (si inghiti galusca)…
Sau nu lipseste ? 😈
brindusafrunza14/05/2015 at 10:36
o ipoteza :În concluzie, descinderile DNA de azi ar putea prefigura o veste proastă pentru Dragnea, aceea că mîine se va anunța condamnarea sa. http://inpolitics.ro/dna-acasa-la-frunzaverde-o-veste-proasta-pentru-liviu-dragnea_18430555.html
miki14/05/2015 at 10:42
Iohannis s-a suparat pe Ponta: “Afirma la televizor tanarul prim-ministru ca ar avea informatii de la servicii ca oameni din anturajul meu s-ar fi intalnit cu diferiti reprezentanti ai unor procesatori de lemn si lasa sa se inteleaga ca ar exista un fel de trafic de influenta la nivelul persedintelui. Acest lucru este deopotriva surprinzator si fals”.
http://www.ziare.com/klaus-johannis/victor-ponta/iohannis-il-ameninta-pe-ponta-cu-instanta-si-a-cerut-ajutorul-sefului-sri-1363144
tiberiu200914/05/2015 at 11:29
A spus Iohannis ca nu mai tolereaza afirmatiile lui ponta pentru ca nu mai e campanie electorala. Adica in campanie e permis sa minti dar acum nu. Mult prea tarziu vrea Iohannis sa se ia la tranta cu ponta (daca intradevar vrea). Scroafa (de ponta) s-a suit in copac si nu se va mai cobori de acolo cu toate rugamintile lui Iohannis. Si cred ca degeaba vrea Iohannis sa spere ca SRI-ul ii va da ocazia sa mature pe jos cu pnta. Ca SRI se va mentine intr-o pozitie ambigua.
brindusafrunza14/05/2015 at 10:45
e razboi, Ioane! 😉
http://www.stiripesurse.ro/cum-a-ajuns-numele-lui-dan-mihalache-langa-holzindustrie-schweighofer_955754.html
tiberiu200914/05/2015 at 11:34
Inteleg ca azi CCR se intruneste sa decida textul motivarii in cazul Sova. Mi se pare ca Zegrean nu mai este chiar asa hotarat ca trebuie reluat votul. Daca CCR nu scrie in motivare ca votul trebuie doar reinterpretat (adica daca lasa posibilitatea reluarii votului) eu nu mai dau doi bani pe CCR-ul asta.
Cetatean14/05/2015 at 11:48
Salutare! Motivarea se redacteaza in maxim 30 de zile de la pronuntarea deciziei.
Cetatean14/05/2015 at 11:53
Reactie rapida, postare noua decalata!
http://politeia.org.ro/editoriale/la-popa-socru-la-poarta-sta-o-mata-moarta-sa-o-aruncam-in-padurea-defrisata/37761/
« La popa (socru) la poartă, stă o mâță moartă, să o aruncăm în pădurea defrișată!
Forta cuvantului, forta propagandei »

References: CCR 
 CCR 
 articolul 1

CSM 
 CSM 
 CSM 
 CSM 
 CSM 
 CSM 
 CCR 
 CCR